section_heading: Opis dobra
paragraph_text: Sagrađena je i dograđivana u razdoblju od 13. do 19. stoljeće. Kasnogotička palača koju je polovicom 15.st. dala izgraditi splitska plemićka obitelj Papalić povjerivši gradnju Jurju Dalmatincu. Krajnji sjeverni zid čitavoga sklopa ostatak je antičkog zida, a u susjednoj zapadnoj zgradi rimski je zid sačuvan u prizemlju, prvom i drugom katu, dok su stariji dijelovi palače romanički iz 13. st. Treći kat je nadogradnja 19. st. Ističe se dvorište s monumentalnim portalom, ložom i vanjskim stubištem, oslikani drveni strop u velikoj sali na prvom katu te kvadrifora na pročelju. Palača je bila uzor svim splitskim palačama druge polovice 15.st. Nakon obnove 1950. u njoj je danas smješten Muzej grada Splita.